I ungdomsårene var han formann i det lokale AUF, og han spilte til dans som lokal countrysanger. Han giftet seg 17 år gammel med Kari, som han hadde gått i klasse med på skolen. I 1990 var Aril Edvardsen formann i Arbeidsutvalget for Sørlandets TV 2 da agderfylkene med sine ledende politikere prøvde å få TV 2 lagt til Kristiansand. Edvardsen ble flere ganger rammet av hjerteinfarkt. I 2005 lagde tidligere NRK-journalist Erling Borgen en dokumentar om Edvardsen. Dokumentaren ble sendt i romjula 2005 på TV 2. Høsten 2005 døde datteren, Tove Liz Edvardsen Tønnessen, sammen med sin ektemann i en motorsykkelulykke. Våren 2012 ble han "halehelt" på ett av Norwegians nye fly, LN-DYZ.